Diari Oficial de la Generalitat Valenciana


Sumari del DOGV 7984, del 21-02-2017 (2017/1111)

Informació pública de la suspensió de l'atorgament de llicències urbanístiques i de l'aprovació de programes d'actuació en l'àmbit afectat pel procediment de delimitació del domini públic hidràulic en un tram del marge esquerre del barranc de Malet i del riu Vaca.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7984

Data del DOGV
:   21-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1111


Data del document
:   07-02-2017

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * administració local
    * pla d'urbanisme

Informació pública de la suspensió de l'atorgament de llicències urbanístiques i de l'aprovació de programes d'actuació en l'àmbit afectat pel procediment de delimitació del domini públic hidràulic en un tram del marge esquerre del barranc de Malet i del riu Vaca. [2017/1111]  
D'acord amb l'article 242.5, paràgraf segon, del vigent Reglament del domini públic hidràulic, aprovat pel Reial decret 849/1986, d'11 d'abril, el Ple d'aquest ajuntament, en la sessió celebrada el dia 6 de febrer d'enguany, ha adoptat un acord en què la part dispositiva diu literalment:  
«Primer. Suspendre la tramitació i l'atorgament de llicències urbanístiques, així com suspendre la tramitació i l'aprovació de nous programes d'actuació, pel motiu i amb l'abast que s'hi indiquen:  
  
a) Fonament de la suspensió: delimitació del domini públic hidràulic en un tram del marge esquerre del barranc de Malet i del riu Vaca, en aquest terme municipal.  
b) Àmbit territorial de la suspensió: àrea constitutiva d'una franja de terrenys limítrofs al marge esquerre del barranc de Malet i del riu Vaca, delimitada per una línia poligonal paral·lela al traçat de la línia de delimitació proposada, situada a una distància de 100 metres amidats horitzontalment a partir d'aquesta última. L'àrea així delimitada apareix reflectida en el plànol confeccionat ad hoc pel delineant topògraf municipal Silvestre Díaz Grau.  
c) Sectors de planejament afectats per la suspensió de noves programacions:  
c.1) En sòl urbà: sector Lepant Riu.  
c.2) En sòl urbanitzable: S-5 el Pla 2, S-8 Marjaletes i S-9 Fontetes.  
  
d) Tipus de llicències urbanístiques objecte de suspensió: les llicències que autoritzen l'execució dels actes d'ús, transformació i edificació del sòl, subsòl i vol enunciats en l'article 213, lletres a, b, c, d, i, j, k, l, m, n, o, p, r i s, de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
e) Extinció de la suspensió: es produirà amb l'aprovació de la delimitació per acord de la Confederació Hidrogràfica del Xúquer.   
  
Segon. Suspendre, en l'àmbit territorial definit en la lletra b de l'apartat precedent, l'execució del programa d'actuació integrada del sector S-2 Vergeret.  
El règim d'aquesta suspensió serà el determinat en les lletres a, d i e de l'apartat dispositiu anterior.  
  
Tercer. Publicar aquest acord en el Diari Oficial de la Generalitat Valenciana, amb expressió dels recursos administratius i judicials procedents, per a general coneixement i efectes.  
Addicionalment, aquest acord es publicarà en l'adreça de la pàgina web d'aquest ajuntament, www.tavernes.es/serveis/urbanisme.  
  
Quart. Comunicar aquest acord a la Confederació Hidrogràfica del Xúquer, perquè en prenga coneixement.»  
  
Les persones físiques i jurídiques interessades podran consultar la informació relativa a la suspensió acordada en la pàgina web de l'Ajuntament, en l'adreça www.tavernes.es/serveis/urbanisme, i, presencialment, en les dependències municipals de la Secció d'Urbanisme i Medi Ambient (casa consistorial, planta segona), en dies laborables i hores d'oficina.  
Cosa que es fa pública per a coneixement general i als efectes oportuns, significant a les persones físiques i jurídiques que tinguen drets o interessos legítims que puguen resultar afectats per l'acord plenari transcrit que, contra aquest acord municipal, que és definitiu i posa fi a la via administrativa, podran interposar, alternativament, els recursos següents:  
a) Amb caràcter potestatiu, el recurs de reposició davant del Ple de l'Ajuntament, en el termini d'un mes comptat a partir de l'endemà de la data de la publicació d'aquest anunci en el Diari Oficial de la Generalitat Valenciana.  
b) Directament, el recurs contenciós administratiu davant dels jutjats d'aquest ordre jurisdiccional amb seu a València, en el termini de dos mesos comptats des de l'endemà de la data de la publicació d'aquest anunci en el diari oficial esmentat.  
Això sense perjudici que puguen deduir qualsevol altre recurs administratiu o judicial a què estimen que tenen dret.  
  
Tavernes de la Valldigna, 7 de febrer de 2017.- El regidor delegat competent en Urbanisme: Josep Llàcer Gandia.